Document ID: /roh_data/filtered/fineweb-2-filterrobots_roh.jsonl.gz/33630

Entras la pandemia da corona ha l'e-banking survegnì schlantsch, di il schef da la Credit Suisse Thomas Gottstein en la «Neue Zürcher Zeitung». Perquai vegnia il dumber da las filialas vinavant sa reducir, declera il schef da la banca gronda svizra. Ils emploiads lavurian pli savens da chasa anora e la CS dovria perquai er pli pauca surfatscha da biro.
Vitiers quinta Gottstein er ch'i dettia en l'avegnir damain viadis da fatschenta. Las interpresas hajan remartgà quant bain che conferenzas da video funcziunian, uschia il schef da la Credit Suisse ch'è dapi 100 dis en uffizi.